Newwi-d awal ɣef wmud n yisefra i aɣ-d-tefka Tziri, nufa belli ayen ɣef wacu tessefra akk yesɛa assaɣ d tudert-is, meḥsub tessfra ɣef yiɣeblan tedder ama si tama n twacult-is, ama seg tama n tmetti. Tiziri tefka-aɣ-d deg wamudis kra n yisefra rzan yiwen n ṣṣenf d amaynut di tmedyazt taqbaylit, wagi d win iwumi tefka isem n Lfal d tin iqerben ɣer yiwet n tewsit yellan di tmedyazt taɛrabt lbuqalat, tawsit-agi tenna-aɣ-d Tziri belli d nettat i tt-id yesnulfan deg tmedyazt taqbaylit.